《赋得莲下游鱼诗》
南北朝·阮卓

春色映澄陂，涵泳且相随。未上龙门路，聊戏芙蓉池。

触浪莲香动，乘流叶影披。相忘自有乐，庄惠岂能知。

作者简介：（531—589）南朝陈陈留尉氏人。幼聪敏，笃志经籍，善谈论，尤工五言诗。性至孝。陈文帝天康初，为新安王府记室参军，奉使招慰交阯。交阯多珍怪之产，卓一无所取，时论称廉。陈后主至德元年，入为德教殿学士。后退居里舍，以文酒自娱。陈亡入隋，途中疾卒。